31997R0345
L 058/38
JURNALUL OFÍCIAL AL UNIUNII EUROPENE
REGULAMENTUL (CE) NR. 345/97 AL COMISIEI
din 26 februarie 1997
de modificare a articolului 3 din Regulamentul (CEE) NR. 207/93 de stabilire a conținutului anexei VI la Regulamentul (CEE) nr. 2092/91 al Consiliului privind producția ecologică a produselor agricole și indicațiile privind efectul acesteia asupra produselor agricole și produselor alimentare și de stabilire a normelor de aplicare a dispozițiilor articolului 5 alineatul (4) din regulamentul respectiv
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), modificat ultima dată de Regulamentul (CE) nr. 418/96 al Comisiei (2), în special articolul 5 alineatul (3) litera (b), alineatul (4), alineatul (5a) litera (b) și alineatul (7),
întrucât Regulamentul (CEE) nr. 1935/95 al Consiliului (3) prevede, pentru categoriile menționate la articolul 5 alineatele (3) și (5a) din Regulamentul (CEE) nr. 2092/91, că ingredientele de origine agricolă neobținute conform regulilor menționate la articolul 6 sau neimportate din țări terțe în cadrul regimului prevăzut la articolul 11 trebuie să fie incluse în anexa VI punctul C sau să fi fost autorizate provizoriu de către un stat membru;
întrucât procedura menționată la articolul 3 din Regulamentul (CEE) nr. 207/93 al Comisiei (4) trebuie să fie revizuită ținând seama de experiența dobândită și de evoluția ofertei pe piața comunitară a unor ingrediente de origine agricolă produse ecologic;
întrucât măsurile prevăzute în prezentul regulament sunt conforme cu avizul comitetului menționat la articolul 14 din Regulamentul (CEE) nr. 2092/91,
ADOPTĂ PREZENTUL REGULAMENT:
Articolul 1
Articolul 3 din Regulamentul (CEE) nr. 207/93 se înlocuiește cu următorul text:
„Articolul 3
(1) Atât timp cât nu a fost inclus în anexa VI partea C la Regulamentul (CEE) nr. 2092/91, orice ingredient de origine agricolă poate fi folosit în conformitate cu derogarea prevăzută la articolul 5 alineatul (3) litera (b) și alineatul (5a) litera (b) din regulamentul respectiv, cu respectarea următoarelor condiții:
(a)
operatorul a notificat autorității competente a statului membru toate dovezile cerute demonstrând că ingredientul respectiv satisface toate condițiile menționate la articolul 5 alineatul (4)
și
(b)
autoritatea competentă a statului membru a autorizat provizoriu, conform dispozițiilor articolului 5 alineatul (4), folosirea ingredientului pe o perioadă de cel mult trei luni, după ce a verificat că operatorul i-a contactat pe ceilalți furnizori din Comunitate pentru a se asigura de indisponibilitatea ingredientului respectiv care corespunde cerințelor de calitate cerute; statul membru poate prelungi autorizația de cel mult trei ori, de fiecare dată pe o perioadă de șapte luni.
(2) Atunci când se acordă autorizația prevăzută la alineatul (1), statul membru notifică imediat celorlalte state membre și Comisiei următoarele informații:
(a)
data emiterii autorizației;
(b)
denumirea și, dacă este necesar, descrierea exactă și cerințele de calitate ale ingredientului de origine agricolă respectiv;
(c)
cantitățile cerute și justificarea acestor cantități;
(d)
motivele penuriei și durata estimată;
(e)
data la care statul membru transmite notificarea celorlalte state membre și Comisiei
și
(f)
data limită pentru trimiterea comentariilor de către statele membre și/sau de către Comisie, care trebuie fixată la cel puțin treizeci de zile de la data notificării prevăzute la litera (e).
(3) În cazul în care comentariile trimise, în termen de treizeci de zile de la data notificării, de către un stat membru Comisiei și statului membru care a acordat autorizația arată că ingredientul este disponibil pe toată perioada de penurie, statul membru ia în considerare retragerea autorizației sau reducerea duratei estimate și informează Comisia și celelalte state membre în legătură cu măsurile luate, în termen de 15 zile de la data la care a primit informația.
(4) În cazul prelungirii prevăzute la alineatul (1) litera (b), se aplică procedurile menționate la alineatele (2) și (3).
(5). La cererea unui stat membru sau la inițiativa Comisiei, cazul se supune spre examinare comitetului menționat la articolul 14 din Regulamentul (CEE) nr. 2092/91. Se poate hotărî, în conformitate cu procedura definită în respectivul articol 14, să se retragă autorizația acordată sau să i se modifice durata sau, dacă este cazul, să se includă ingredientul respectiv în anexa VI partea C.”
Articolul 2
Prezentul regulament intră în vigoare în a treizecea zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 februarie 1997.